**Kredit összesítő benyújtási rendje**

A [**kredit összesítő**](https://geik.uni-miskolc.hu/intezetek/SALYI/content/535/535_15.doc) formanyomtatványt (megfelelően kitöltve, legalább az egyik témavezető által aláírva) a szükséges mellékletekkel (lásd lentebb) elektronikus úton, e-mailben kell benyújtani **a témacsoport vezetőknek!**

Benyújtási határidő: **2025. szeptember 12. 14:00 óra**!

Témacsoport vezetői ellenőrzést követően egyszeri javítási lehetőséget biztosítunk, **2025. szeptember 19. 14:00 óráig**!

Szükséges mellékletek

* A “Number of Semester” mezőbe írja be annak a félévnek a számát, amelyről a kredit összesítő készült. Például, ha a 2019/2020 tanév őszi félévében kezdte meg PhD tanulmányait akkor a “ Number of Semester” mezőbe **4.** kell írni a 2021. szeptemberi kredit összesítőben.

Igazolás intézeti kutatási tevékenység végzéséről

* Kérlek használd az [intézeti kutatási tevékenységről készült sablont](https://geik.uni-miskolc.hu/intezetek/SALYI/content/539/539_4.docx).
* Ahogy látható az előzőleg említett sablonban, azt az Intézetigazgatónak kell aláírnia. **Más személy aláírásával nem elfogadható az igazolás!**
* Az intézeti kutatási tevékenységhez **meg kell adni az adott projektnek a számát és a megnevezését, amelyben a hallgató szerepelt.** Projekt részvétel nélkül az intézeti kutatási tevékenységért nem adható kredit.

Igazolás oktatási tevékenység végzéséről

* Kérlek használd az [oktatási tevékenységről készült sablont](https://geik.uni-miskolc.hu/intezetek/SALYI/content/539/539_3.docx).
* Ahogy látható az előzőleg említett sablonban, azt az Intézetigazgatónak kell aláírnia. **Más személy aláírásával nem elfogadható az igazolás!**
* Az oktatási tevékenység igazolásához **meg kell adni az oktatott tantárgy** **NEPTUN kódját, annak nevét, illetve a heti oktatott órák számát**. Ezen információk hiányában az oktatási tevékenységet igazoló dokumentum nem elfogadható.

Kutatási beszámoló (2, 4, 5, 6 és 7 félév)

* A kutatási beszámoló csak akkor fogadható el, ha az a tartalmi és formai követelményeket teljesíti és szerepel rajta a **hallgató és a témavezető** (társ-témavezető esetén legalább az egyik témavezető) aláírása. **A témacsoport vezető** a kredit összesítő ellenőrzésekor írja alá a kutatási beszámolót is.

Adott félévben megjelent publikációk

* A publikációkat fel kell sorolni a kredit összesítőben a [publikációk](https://geik.uni-miskolc.hu/intezetek/SALYI/content/539/539_5.pdf) fájlban látható minta szerint.
* A kredit összesítő laphoz kötelező csatolni a megjelent publikációkat (konferencia cikk, folyóirat cikk stb.) valamint az MTMT rendszerben szerepelnie kell az összes publikációnak.

Előadások az adott félév során elért kutatási eredményeiről

* A prezentációkért járó kredit csak az alábbi dokumentumok kíséretében fogadhatóak el:
  + a konferencia programfüzetének megfelelő oldalai, amin látszik a konferencia helye, ideje, neve, valamint az elszámolandó előadás
  + a prezentáció
  + részvételi igazolás a konferencia szervezői által (amiennyiben elérhető).

Második nyelvvizsga

* a magyar hallgatók számára a Doktori Iskola szabályzatában felsorolt nyelvekből szerzett vizsgabizonyítvány másolatának benyújtásával

**Minden hallgatónak a Doktori Iskola oldalán található sablonokat kell használni (**[**https://geik.uni-miskolc.hu/intezetek/SALYI/dokumentumok**](https://geik.uni-miskolc.hu/intezetek/SALYI/dokumentumok)**), ahol minden formanyomtatvány elérhető!**

**Minden hallgatónak egy Hallgato\_Neve\_2025\_Sept.pdf fájlt kell készítenie a saját dokumentumaiból, scannelje őket be majd fűzze össze azokat egy fájllá. A dokumentumok megjelenési sorrendje az összefűzött fájlban feleljen meg a kreditösszesítő lapon szereplő sorrendnek és a kredit összesítő legyen az első.**